16.1.2023 г.
BG
Официален вестник на Европейския съюз
L 14/365
Фигура 1 Онагледяване на условията за атмосферното налягане и температурата
7.
Изпитване в лабораторни условия извън рамките на цикъла и изпитване на двигатели, монтирани на превозно средство, при одобряването на типа Изискванията към изпитването в лабораторни условия извън рамките на цикъла не се прилагат за одобряването на типа на двигател с принудително запалване съгласно настоящото правило.
7.1.
Зона на контрол WNTE (световни хармонизирани гранични стойности) Зоната на контрол WNTE се състои от точки на честота на въртене и натоварване, определени в точки 7.1.1 — 7.1.6.
На фиг.
2 е дадена примерна илюстрация на зоната на контрол WNTE.
7.1.1.
Обхват на честотата на въртене Зоната на контрол WNTE трябва да включва всички работни честоти на въртене между 30-ия перцентил кумулативно разпределение на честотата на въртене по време на изпитвателен цикъл WHTC, включително честотата на въртене на празен ход, (n30) и най-високата честота на въртене, при която се достига 70 % от максималната мощност (nhi).
На фиг.
3 е даден пример за кумулативно разпределение на честотата на въртене за конкретен двигател.
7.1.2.
Обхват на въртящия момент Зоната на контрол WNTE трябва да включва всички точки на натоварване на двигателя с въртящ момент, чиято стойност е по-голяма или равна на 30 % от максималната стойност на въртящия момент, развиван от двигателя.
7.1.3.
Диапазон на мощност на двигателите Без да се засягат разпоредбите в точки 7.1.1 и 7.1.2, точките на честотата на въртене и натоварване под 30 % от максималната стойност на мощността, развивана от двигателя, се изключват от зоната на контрол WNTE.
7.1.4.
Приложение на понятието „семейство двигатели“ По принцип всеки двигател в рамките на семейство с уникална характерна крива на въртящия момент/мощността трябва да има своя индивидуална зона на контрол WNTE.
При изпитване по време на работа се прилага индивидуалната зона на контрол WNTE на съответния двигател.
При изпитване за одобряване (сертифициране) на типа съгласно понятието „семейство двигатели“ на ГТП относно WHDC производителят може по избор да приложи за семейството двигатели една зона на контрол WNTE, при условие че са спазени следните предписания: